Αυτό το λήμμα αφορά τον Έλληνα πολιτικό.  Για τον Έλληνα σκηνογράφο, δείτε: Νίκος Γεωργιάδης.  

Ο **Νίκος Γεωργιάδης** (1964, Κέρκυρα) είναι Έλληνας πολιτικός, ο οποίος στο παρελθόν υπήρξε βουλευτής της Νέας Δημοκρατίας.

Το 2019 καταδικάστηκε κατά πλειοψηφία, στον πρώτο βαθμό, σε 28 μήνες φυλάκισης με αναστολή, για κατά συρροή και κατ' εξακολούθηση ασέλγεια εις βάρος ανηλίκων άνω των 15 ετών έναντι αμοιβής εντός του κράτους της Μολδαβίας. Εν συνεχεία, και ύστερα από άσκηση έφεσης, το δευτεροβάθμιο δικαστήριο προχώρησε σε παύση της ποινικής δίωξης λόγω παραγραφής.

Βιογραφικό
----------

Αποφοίτησε από το Κολλέγιο Αθηνών και αργότερα πραγματοποίησε σπουδές στη νομική, και μεταπτυχιακό στην οικονομική ανάπτυξη.

Για πολλά χρόνια εργάστηκε ως σύμβουλος της Ευρωπαϊκής Επιτροπής στις Γενικές Διευθύνσεις Ανάπτυξης και Εξωτερικών Σχέσεων. Αργότερα υπήρξε και σύμβουλος σε αναπτυξιακά προγράμματα για 35 αναπτυσσόμενες χώρες και οικονομίες μετάβασης, χρηματοδοτούμενα από την Ευρωπαϊκή Ένωση, την Παγκόσμια Τράπεζα, τα Ηνωμένα Έθνη και άλλους οργανισμούς. Διετέλεσε ακόμη διευθυντής της εταιρείας συμβούλων Planet Ernst & Young.

Το 2004 εξελέγη βουλευτής Κέρκυρας με τη Νέα Δημοκρατία. Ηταν μέλος της Επιτροπής Παραγωγής και Εμπορίου και της Επιτροπής Έρευνας και Τεχνολογίας του Ελληνικού Κοινοβουλίου. To 2012 προσχώρησε προσωρινά στη Δράση.

To 2016 ανέλαβε τη θέση του γραμματέα πολιτικού σχεδιασμού της ΝΔ, από την οποία όμως παραιτήθηκε λίγους μήνες αργότερα λόγω εμπλοκής του σε υπόθεση σεξουαλικής εκμετάλλευσης ανηλίκων στη Μολδαβία.

Δικαστική εμπλοκή
-----------------

Το 2016 η Εισαγγελία Αθηνών, ύστερα από δημοσίευμα του περιοδικού Hot Doc σχετικά με σύλληψή του στη Μολδαβία για υπόθεση παιδεραστίας, διέταξε την διενέργεια προκαταρκτικής έρευνας. Σύμφωνα με το ίδιο δημοσίευμα ο Γεωργιάδης είχε συλληφθεί στη Μολδαβία αλλά είχε αφεθεί ελεύθερος λόγω επίδειξης διπλωματικού διαβατηρίου. Μετά την δημοσιοποίηση της υπόθεσης παραιτήθηκε από την θέση του συμβούλου του προέδρου της Νέας Δημοκρατίας, Κυριάκου Μητσοτάκη. Ο ίδιος δήλωσε αθώος και θύμα πολιτικής σκευωρίας, βέβαιος πως θα απαλλαχτεί, αφού στη δίκη του ανεφερε πως ο πρωθυπουργός του ζήτησε να αποτραβηχτεί από την δημοσιότητα μεχρι να ξεφουσκώσει το όλο θέμα. Τον Φεβρουάριο του 2019 καταδικάστηκε κατά πλειοψηφία σε 28 μήνες με αναστολή για ασέλγεια κατά ανηλίκου άνω των 15 ετών έναντι αμοιβής κατ΄ εξακολούθηση και κατά συρροή. Έπαυσε η ποινική του δίωξη λόγω παραγραφής από τις κατηγορίες στο Εφετείο τον Δεκέμβριο του 2019.

Παραπομπές
----------

1. ↑  d5a28a45-9904-4865-8bf8-6251b4579e2d. Ανακτήθηκε στις 23  Απριλίου 2022.
2. ↑  Newsroom (26 Φεβρουαρίου 2019). «Για ασέλγεια εις βάρος ανηλίκων καταδικάστηκε ο πρώην βουλευτής της ΝΔ, Νίκος Γεωργιάδης». *CNN.gr*. Ανακτήθηκε στις 16 Ιουλίου 2020.
3. 1 2 3  «Γεωργιάδης, Νίκος, πρ. βουλευτής». *biblionet.gr*. Ανακτήθηκε στις 26 Φεβρουαρίου 2019.
4. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα».
5. ↑  «Στη ΔΡΑΣΗ προσχώρησε ο Ν. Γεωργιάδης». *naftemporiki.gr*. 21 Μαΐου 2012. Αρχειοθετήθηκε από το πρωτότυπο στις 25 Αυγούστου 2021. Ανακτήθηκε στις 26 Φεβρουαρίου 2019.
6. ↑  «Ο Νίκος Γεωργιάδης αναλαμβάνει γραμματέας Πολιτικού Σχεδιασμού». *ΝΕΟΔΗΜΟΚΡΑΤΗΣ*. 11 Ιανουαρίου 2016. Ανακτήθηκε στις 26 Φεβρουαρίου 2019.
7. ↑  «Ποινική δίωξη στον Νίκο Γεωργιάδη για σεξουαλική εκμετάλλευση ανηλίκων». *HOTDOC*. Ανακτήθηκε στις 26 Φεβρουαρίου 2019.
8. ↑  «Καταδικάστηκε ο Νίκος Γεωργιάδης - Ένοχος για ασέλγεια σε βάρος ανηλίκων ο πρώην βουλευτής της ΝΔ». *lifo*. Ανακτήθηκε στις 21 Μαΐου 2019.
9. ↑  Ψαρρά, Άντα. «Μία καταγγελία και μία παραίτηση από τη Ν.Δ.». *efsyn*. Ανακτήθηκε στις 21 Μαΐου 2019.
10. ↑  Σπυρόπουλος, Νίκος. «Κυνική ομολογία Νίκου Γεωργιάδη στη δίκη: Ο Μητσοτάκης μου είπε «κάτσε πίσω, θα σκάσει σε δυο μήνες το θέμα»». *Documento*. Ανακτήθηκε στις 27 Φεβρουαρίου 2019.
11. ↑  «Ενοχος ο Νίκος Γεωργιάδης, καταδικάστηκε σε 28 μήνες με αναστολή». *Ειδήσεις - νέα - Το Βήμα Online*. 26 Φεβρουαρίου 2019. Ανακτήθηκε στις 26 Φεβρουαρίου 2019.
12. ↑  «Καταδικάστηκε ο Νίκος Γεωργιάδης - Ένοχος για ασέλγεια σε βάρος ανηλίκων ο πρώην βουλευτής της ΝΔ». *LiFO*. Ανακτήθηκε στις 26 Φεβρουαρίου 2019.
13. ↑  «Ενοχος για ασέλγεια κατά ανηλίκων ο Νίκος Γεωργιάδης – 28 μήνες με αναστολή». *Protagon.gr*. Ανακτήθηκε στις 27 Φεβρουαρίου 2019.
14. ↑  «Εισαγγελέας για Νίκο Γεωργιάδη: Προτείνω την ενοχή του χωρίς καμία αμφιβολία». *www.avgi.gr*. Ανακτήθηκε στις 27 Φεβρουαρίου 2019.
15. ↑  «Ένοχος για ασέλγεια σε βάρος ανηλίκων ο Νίκος Γεωργιάδης». *antenna.gr*. Ανακτήθηκε στις 27 Φεβρουαρίου 2019.
16. ↑  «Νίκος Γεωργιάδης: Παραγράφηκε το αδίκημα της ασέλγειας ανηλίκων για τον πρώην βουλευτή της ΝΔ». Ανακτήθηκε στις 10 Φεβρουαρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **BiblioNet**: **56099**

 |

 |